A Dance with Dragons
În 2009, Martin a confirmat că - contrar declarațiilor anterioare - Sansa Stark nu va apărea în "Dansul dragonilor"; capitolele dedicate ei au fost mutate în "The Winds of Winter", al șaselea roman planificat al seriei. La începutul anului 2010, Martin a declarat că intenția sa a fost ca primele 800 de pagini de manuscris din "Dansul dragonilor" să cuprindă personajele care au lipsit din "Festinul ciorilor", acțiunea desfășurându-se în paralel, „tot ceea ce urmează fiind post-"Festin", așa încât de acolo vor începe să apară din nou personaje din cartea precedentă." Declarând că „am vrut să rezolv câteva dintre «cozile de pește» în care au rămas acțiunile din "Festin"”, Martin a mai menționat și posibilitatea ca unele dintre capitolele terminate să fie mutate în volumul următor, "The Winds of Winter", în funcție de lungimea manuscrisului romanului "Dansul dragonilor".